
BILJEŠKE VEZANE UZ FINANCIJSKE IZVJEŠTAJE OPĆINE GORIČAN
ZA PERIOD 01.01. DO 30.09.2021. GODINE

Člankom 12. Pravilnika o financijskom izvještavanju u proračunskom računovodstvu propisano je da su bilješke uz financijske izvještaje sastavni dio financijskih izvještaja proračuna i proračunskih korisnika.
POPIS SUDSKIH SPOROVA U TIJEKU
U devetomjesečnom razdoblju 2021.g. Općina Goričan nije vodila nikakve sudske sporove
FINANCIJSKA IMOVINA U BANCI I BLAGAJNI
S datumom 30.09.2021.g. stanje novčanih sredstava Općine Goričan na poslovnim računima iznosilo je 1.564.621,48 kuna a stanje blagajne 1.457,04 kuna. Prema odluci o blagajničkom maksimumu najviši dozvoljeni iznos u blagajni je 5.000,00 kuna.
IZVJEŠTAJ O KORIŠTENJU PRORAČUNSKE ZALIHE (PRIČUVE)	
Sredstva proračunske zalihe u periodu 01.01.-30.09. 2021.g. nisu korištena. 
IZVJEŠTAJ O VLASNIČKIM UDJELIMA/NETO IMOVINI
U 2021.g. nije bilo promjena u vlasničkim udjelima/neto imovini.

BILJEŠKE UZ IZVJEŠTAJ O PRIHODIMA, RASHODIMA, PRIMICIMA I IZDACIMA – Obrazac PR-RAS
AOP 002 – Prihodi od poreza – bilježi se smanjenje prihoda u odnosu na prošlu godinu iz razloga jer su u 2019.g. u okviru te skupine prihoda knjižena sredstva fiskalnog izravnanja koja nisu ostvarena tokom 2020.godine. 
AOP 045 – Pomoći iz inozemstva i od subjekata unutar općeg proračuna
Evidentan je blagi pad u odnosu na isto razdoblje prošle godine. Općina Goričan je devetomjesečnom razdoblju  2021. godini u općinski proračun primila 2.400.500,00 kuna, od čega se iznos od 325.659,00 kn odnosi na tekuće pomoći od institucija i tijela Europske unije a vezan je uz povrat sredstava po projektu „ Two rivers one goal“  koji se provodi u okviru INTERREG V Mađarska-Hrvatska.  U odnosu na isto razdoblje prošle godine ostvarena su značajna povećanja po AOP-u 055 gdje se knjiže mjesečni iznos tekućih pomoći iz državnog proračuna. Na AOP-u 056 knjižena su sredstva koje Međimurska županija mjesečno doznačuje za financiranje kredita za izgradnju sportske dvorane.
AOP 077 – Prihodi od imovine – bilježi se povećanje prihoda u odnosu na prošlu godinu za 58 % . Tijekom 2021.g. ostvarena su sredstva u visini od 226.291,00 kn na ime isplate dobiti trgovačkog društva Međimurje plin d.o.o. koja su evidentirana u okviru AOP-a 084. 

AOP 146 – Rashodi poslovanja- prate tempo predviđen planiranjem proračuna.
AOP 158 – Materijalni rashodi – navedeni rashodi na razini su  prošle godine. 
AOP 191 – Financijski rashodi – smanjeni u odnosu na prošlu godinu zbog smanjenja kamata po kreditima.
AOP 219 – Pomoći dane u inozemstvo i unutar općeg proračuna – u odnosu na 2020.g. bilježi se smanjenje rashoda za 42 % iz razloga što je tijekom 2020.g. bilo više povrata sredstava iz Europske unije po projektima koji su se provodili. S obzirom da je Općina Goričan vodeći partner ista je doznačivala sredstva ostalim partnerima na projektu. Na AOP-u 235 bilježi se značajan pad rashoda za proračunskog korisnika za financiranje rashoda poslovanja iz razloga što su smanjeni rashodi za plaću jer je v.d. ravnateljica na porodiljnom dopustu. 

Na AOP-u 357 – rashodi za nabavu nefinancijske imovine  vidi se povećanje u odnosu na isto razdoblje prošle godine u visini od 128,80 %. S obzirom da je ove godine započela provedba EU projekta u okviru kojeg se izvode građevinski radovi na objektu do sada je realizirano 929.731,00 kn što je vidljivo na AOP-u 360.

Na AOP-u 593 knjiženi su rashodi za otplatu glavnica kredita; u odnosu na 2020.g. vidi se smanjenje za 38,7 %. Tijekom 2020.g. općina je otplatila postojeće kredite koje je imala za financiranje europskih projekata a ove godine otplaćuje samo kredit za izgradnju sportske dvorane.


BILJEŠKE UZ IZVJEŠTAJ O  OBVEZAMA - OBVEZE
Tijekom devetomjesečnog razdoblja  2021. godine preuzimane su obveze sukladno Proračunu i osiguranim sredstvima. 
AOP 001- Stanje obveza 1. siječnja -  iznosilo je 6.173.518,47 kuna.  
AOP 036 - Stanje obveza na kraju izvještajnog razdoblja- ukupne obveze na dan 30.09.2021. godine iznose  6.152.546,17 kuna, od čega se iznos od 717,400,17 kuna odnosi na dospjele obveze, a 5.435.146,00 kuna iznose nedospjele obveze.
Sa stanjem 30.09.2021. godine Općina Goričan ima zaposleno 4 službenika i 2 namještenika na puno radno vrijeme. 

Goričan, 12.10.2021.g.
                                                                          Pročelnica Jedinstvenog upravnog odjela
                                                                                     Jasna Štampar-Ivanović

